AKP ต้อนรับ “รพ.กรุงเทพราชสีมา” เยี่ยมชมกิจการ
AKP ต้อนรับ "รพ.กรุงเทพราชสีมา" เยี่ยมชมกิจการผ่านเทคโนโลยี ณ ห้องประชุมศูนย์บริหารจัดการวัสดุเหลือใช้อุตสาหกรรม จ.สมุทรปราการ เมื่อเร็วๆ นี้
3 มี.ค. 2564

 บริษัท อัคคีปราการ จำกัด (มหาชน) หรือ AKP นำโดย วันชัย เหลืองวิริยะ ประธานเจ้าหน้าที่บริหารและกรรมการผู้จัดการ แท็คทีมพนักงานบริษัทฯ ต้อนรับคณะผู้บริหารและทีมงานจากโรงพยาบาลกรุงเทพราชสีมา เยี่ยมชม “ศูนย์บริหารจัดการวัสดุเหลือใช้อุตสาหกรรม” (เตาเผาขยะอุตสาหกรรม) บางปู ผ่านระบบเทคโนโลยี ในช่วงสถานการณ์โควิด-19 ระบาด
โดยนำเสนอระบบการกำจัดกากอุตสาหกรรมอันตรายที่ถูกวิธี ปลอดภัยต่อสิ่งแวดล้อมและสุขอนามัยของประชาชน ด้วยเทคโนโลยีที่ทันสมัย ระบบฟอกอากาศและควบคุมมลพิษสมรรถนะสูง ซึ่งทั้งสองฝ่ายสามารถพูดคุยอย่างใกล้ชิดและซักถามข้อมูลได้เสมือนเข้ามาชมกระบวนการทำงานของศูนย์ฯ ด้วยตัวเอง ทั้งยังสนับสนุนมาตรการรักษาระยะห่างช่วงโควิดของรัฐบาลได้เป็นอย่างดี ณ ห้องประชุมศูนย์บริหารจัดการวัสดุเหลือใช้อุตสาหกรรม จ.สมุทรปราการ เมื่อเร็วๆ นี้